**Биньо Иванов - 2020**

Краен срок: 27 април 2020 г.

Читалище „Братство 1869” гр. Кюстендил обявява старта на четиринадесетото издание на Националния литературен конкурс „Биньо Иванов” 2020.

Целта на конкурса е да продължи ярката литературна традиция на гр. Кюстендил, за чието обогатяване и развитие има безспорен принос творчеството на Биньо Иванов – поетът, свързал трайно съдбата си с този град.

Националният литературен конкурс е ежегоден и се провежда през месец май, под патронажа на кмета на Община Кюстендил – г-н Петър Паунов.

За жури се канят утвърдени имена в българската литература, а координатор е кюстендилският поет и писател – Благой Ранов.

Право на участие имат български автори от страната и чужбина. Творбите (до три непубликувани стихотворения, в четири екземпляра) трябва да бъдат изпратени най-късно до 27 април 2020 г. на следния адрес: **2500 гр. Кюстендил, ул. “Патриарх Евтимий” 18**, **читалище „Братство 1869”(за литературния конкурс)** или в един екземпляр на електронна поща: **chitalishte@bratstvokn.org**като прикачен файл с разширение .doc